Source: https://www.epi.sk/zz/2003-361
Timestamp: 2020-07-07 23:14:16+00:00
Document Index: 7932000

Matched Legal Cases: ['§ 1', '§ 20', '§ 4', '§ 5', '§ 4', '§ 4', '§ 4', '§ 11', '§ 28', '§ 28', '§ 28', '§ 13', '§ 13', '§ 13', '§ 13', '§ 20', '§ 21', '§ 28', '§ 50', '§ 11', '§ 10', '§ 12', '§ 14', '§ 19', '§ 269', '§ 19', '§ 27', '§ 18', '§ 14', '§ 19', '§ 28', '§ 28', '§ 20']

Hľadaj v 361/2003 ×
361/2003 Z. z.
(v znení č. 510/2008 Z. z.)
Čiastka 156/2003
Platnosť od 21.08.2003
Opatrenie je uverejnené vo Finančnom spravodajcovi č. 15/2003 a možno doň nazrieť na Ministerstve financií Slovenskej republiky. (§ 1 - § 20)
opatrenie z 12. augusta 2003 č. 14875/2003-92, ktorým sa ustanovujú podrobnosti o postupoch účtovania a rámcovej účtovej osnove pre Fond národného majetku Slovenskej republiky.
Týmto opatrením sa zrušuje opatrenie Ministerstva financií Slovenskej republiky z 28. novembra 1994 č. 65/553/1994, ktorým sa mení a dopĺňa účtová osnova a postupy účtovania pre podnikateľov pre Fond národného majetku Slovenskej republiky (oznámenie č. 348/1994 Z. z.) v znení opatrenia č. 65/508/1995 (oznámenie č. 275/1995 Z. z.).
Opatrenie nadobúda účinnosť 1. septembra 2003.
Opatrenie je uverejnené vo Finančnom spravodajcovi č. 15/2003 a možno doň nazrieť na Ministerstve financií Slovenskej republiky.
Opatrenie Ministerstva financií Slovenskej republiky z 12. augusta 2003, ktorým sa ustanovujú podrobnosti o postupoch účtovania a rámcovej účtovej osnove pre Fond národného majetku Slovenskej republiky
Ministerstvo financií Slovenskej republiky podľa § 4 ods. 2 zákona č. 431/2002 Z. z. o účtovníctve (ďalej len „zákon”) ustanovuje:
(1) Týmto opatrením sa ustanovujú podrobnosti o postupoch účtovania a rámcovej účtovej osnove účtovnej jednotky, ktorou je Fond národného majetku Slovenskej republiky (ďalej len „fond”).
(2) Rámcová účtová osnova tvorí prílohu k tomuto opatreniu.
V účtovnej jednotke, ktorou je fond, sa účtuje o
a) hlavnej činnosti, ktorou je prevod majetku štátu na iné osoby podľa osobitného predpisu1) (ďalej len „privatizácia”),
b) správnej činnosti, ktorá sa vykonáva na zabezpečenie hlavnej činnosti.
(1) Dňom uskutočnenia účtovného prípadu je deň splnenia dodávky, platby záväzku, inkasa pohľadávky, započítania pohľadávky, postúpenia pohľadávky, prevzatia dlhu, poskytnutia a prijatia preddavku, úhrady úveru alebo pôžičky poskytnutím nového úveru alebo pôžičky, zistenia manka na majetku, schodku na majetku, prebytku na majetku, škody na majetku, vkladu do obchodnej spoločnosti, pohybu majetku vo vnútri účtovnej jednotky a deň zistenia ďalších skutočností vyplývajúcich z osobitných predpisov alebo z vnútorných podmienok účtovnej jednotky, ktoré sú predmetom účtovníctva a ktoré v účtovnej jednotke nastali a účtovná jednotka má k dispozícii potrebné podklady, ktoré dokumentujú tieto skutočnosti.
(2) Pri nehnuteľnostiach obstaraných na výkon správnej činnosti fondu na základe zmluvy, pri ktorých sa vlastníctvo nadobúda povolením vkladu do katastra nehnuteľností2) a do nadobudnutia vlastníctva nadobúdateľ nehnuteľnosť užíva, dňom uskutočnenia účtovného prípadu je deň prevzatia nehnuteľnosti nadobúdateľom; u prevádzajúceho je dňom uskutočnenia účtovného prípadu deň odovzdania nehnuteľnosti. Ak nebude vklad do katastra nehnuteľností povolený, účtovné zápisy sa zrušia.
(1) Účtový rozvrh obsahuje syntetické účty z rámcovej účtovej osnovy a môže obsahovať účtovnou jednotkou vytvorené syntetické účty majetku a záväzkov nadväzujúce na ekonomický obsah účtovej skupiny, v rámci ktorej vytvorené syntetické účty dopĺňajú rámcovú účtovú osnovu, pričom k vytvorenému syntetickému účtu sa priradí trojmiestny číselný znak a slovné označenie.
(2) V účtovom rozvrhu sa analytické účty vytvárajú v súlade s § 5.
a) členenie majetku podľa
1. druhu, hmotne zodpovedných osôb a miesta umiestnenia majetku,
2. doby použiteľnosti na dlhodobý majetok a krátkodobý majetok,
b) členenie pohľadávok a záväzkov podľa dohodnutej doby splatnosti a zostatkovej doby splatnosti,
c) členenie podľa jednotlivých dlžníkov alebo rovnorodých skupín dlžníkov,
d) členenie podľa jednotlivých veriteľov alebo rovnorodých skupín veriteľov,
e) členenie podľa jednotlivých mien podľa § 4 ods. 7 zákona,
f) členenie podľa položiek účtovnej závierky, a to vrátane položiek vyplývajúcich z požiadaviek na zostavenie poznámok,
g) členenie pre potreby zúčtovania zdravotného poistenia, nemocenského poistenia a dôchodkového poistenia, príspevkov na poistenie v nezamestnanosti a príspevku do garančného fondu,
(2) Podľa povahy majetku a záväzkov sa v účtovníctve vytvára analytická evidencia, ktorá obsahuje okrem ocenenia aj ďalšie pre účtovnú jednotku potrebné údaje.
(1) Účty hlavnej knihy sa otvoria účtovnými zápismi. Konečné zostatky jednotlivých súvahových účtov majetku, záväzkov a vlastného imania sa účtujú ako začiatočné stavy jednotlivých súvahových účtov majetku, záväzkov a vlastného imania k prvému dňu bezprostredne nasledujúceho účtovného obdobia.
Uzavretie účtovných kníh a účtovná závierka
b) zisťujú konečné stavy nákladových účtov zo správnej činnosti v súlade s osobitným predpisom3), ktoré sa účtujú na ťarchu účtu 599 -Prevod nákladov a konečný stav účtu 599 -Prevod nákladov sa účtuje so súvzťažným zápisom na ťarchu účtu 416 - Fond privatizácie,
c) účtujú konečné zostatky účtov majetku v prospech týchto účtov a na ťarchu účtu 702 - Konečný účet súvahový a konečné zostatky účtov záväzkov a vlastného imania na ťarchu týchto účtov a v prospech účtu 702 - Konečný účet súvahový.
(1) Majetok účtovnej jednotky sa z časového hľadiska člení na dlhodobý majetok a krátkodobý majetok. Dlhodobý majetok je majetok, ktorého doba použiteľnosti, dohodnutá doba splatnosti alebo vyrovnania iným spôsobom pri vzniku účtovného prípadu je dlhšia ako jeden rok. Krátkodobý majetok je majetok, ktorého doba použiteľnosti, dohodnutá doba splatnosti alebo vyrovnania iným spôsobom pri vzniku účtovného prípadu je najviac jeden rok.
(2) Záväzky účtovnej jednotky sa z časového hľadiska členia na dlhodobé záväzky a krátkodobé záväzky. Dlhodobý záväzok je záväzok, ktorého dohodnutá doba splatnosti alebo vyrovnania iným spôsobom pri vzniku účtovného prípadu je dlhšia ako jeden rok. Krátkodobý záväzok je záväzok, ktorého dohodnutá doba splatnosti alebo vyrovnania iným spôsobom pri vzniku účtovného prípadu je najviac jeden rok.
(3) Ak pri konkrétnom druhu majetku a konkrétnom druhu záväzku nie je možné ich členenie podľa odsekov 1 a 2, rozhodujúci pre členenie majetku a záväzkov je zámer účtovnej jednotky, s akým sa obstarával majetok alebo vznikal záväzok.
(4) Dohodnutá doba splatnosti pohľadávok a záväzkov je doba dohodnutá v zmluve, v ktorej sa majú pohľadávky a záväzky splatiť. Podľa dohodnutej doby splatnosti sa pohľadávky a záväzky účtujú pri vzniku účtovného prípadu na príslušné syntetické účty.
(5) Zostatková doba splatnosti pohľadávok a záväzkov je doba, ktorá sa rovná rozdielu medzi dohodnutou dobou splatnosti a dňom, ku ktorému sa zostavuje účtovná závierka.
Podrobnosti o postupoch účtovania dlhodobého majetku a krátkodobého majetku určeného na správnu činnosť
(1) Dlhodobý nehmotný majetok4) sa účtuje na príslušných účtoch účtovej skupiny 01 - Dlhodobý nehmotný majetok so súvzťažným zápisom v prospech účtu 041 - Obstaranie dlhodobého nehmotného majetku. Obstaranie dlhodobého nehmotného majetku sa zároveň účtuje v prospech účtu 411 - Základné imanie so súvzťažným zápisom na ťarchu účtu 416 - Fond privatizácie.
(2) Dlhodobý hmotný majetok5) sa účtuje na príslušných účtoch účtovej skupiny 02 - Dlhodobý hmotný majetok so súvzťažným zápisom v prospech účtu 042 - Obstaranie dlhodobého hmotného majetku. Obstaranie dlhodobého hmotného majetku sa zároveň účtuje v prospech účtu 411 - Základné imanie so súvzťažným zápisom na ťarchu účtu 416 - Fond privatizácie.
(3) Nehmotný majetok6), ktorý nebol zaradený do dlhodobého nehmotného majetku, sa účtuje na ťarchu účtu 518 - Ostatné služby. Do doby vyradenia z používania sa tento nehmotný majetok účtuje na podsúvahových účtoch.
(4) Hmotný majetok7), ktorý nebol zaradený do dlhodobého hmotného majetku, sa účtuje na ťarchu účtu 501 - Spotreba materiálu. Do doby vyradenia z používania sa tento hmotný majetok účtuje na podsúvahových účtoch.
(5) Oprávky k dlhodobému nehmotnému majetku a k dlhodobému hmotnému majetku, sa účtujú na ťarchu účtu 411 - Základné imanie so súvzťažným zápisom v prospech príslušného účtu účtovej skupiny 07 - Oprávky k dlhodobému nehmotnému majetku alebo k príslušnému účtu účtovej skupiny 08 - Oprávky k dlhodobému hmotnému majetku. Oprávky za bežné účtovné obdobie sa účtujú vo výške ročného odpisu podľa od-pisového plánu fondu. Pri tvorbe odpisového plánu sa zohľadňuje očakávané použitie majetku a intenzita jeho využitia. V účtovnej jednotke, ktorou je fond, sa neúčtujú odpisy8).
(6) Dlhodobý nehmotný majetok a dlhodobý hmotný majetok sa pri vyradení z používania účtuje na ťarchu účtu príslušného účtu účtovej skupiny 07 - Oprávky k dlhodobému nehmotnému majetku alebo na ťarchu účtu účtovej skupiny 08 - Oprávky k dlhodobému hmotnému majetku. Zostatková cena dlhodobého nehmotného majetku a dlhodobého hmotného majetku, ktorý nie plne odpísaný, sa účtuje pri vyradení v prospech účtu účtovej skupiny 07 - Oprávky k dlhodobému nehmotnému majetku alebo v prospech účtu účtovej skupiny 08 - Oprávky k dlhodobému hmotnému majetku so súvzťažným zápisom na ťarchu účtu 411 - Základné imanie. Pri vyradení dlhodobého nehmotného majetku a dlhodobého hmotného majetku sa zároveň účtuje v prospech príslušného účtu účtovej skupiny 01 - Dlhodobý nehmotný majetok alebo v prospech príslušného účtu účtovej skupiny 02 - Dlhodobý hmotný majetok so súvzťažným zápisom na ťarchu príslušného účtu účtovej skupiny 07 - Oprávky k dlhodobému nehmotnému majetku alebo na ťarchu príslušného účtu účtovej skupiny 08 - Oprávky k dlhodobému hmotnému majetku.
(7) Suma dokončeného technického zhodnotenia9) na dlhodobom nehmotnom majetku a dlhodobom hmotnom majetku sa zároveň účtuje na ťarchu účtu 416 - Fond privatizácie so súvzťažným zápisom v prospech účtu 411 - Základné imanie.
(8) Pri účtovaní dlhodobého nehmotného majetku a dlhodobého hmotného majetku sa primerane použije osobitný predpis10).
Podrobnosti o postupoch účtovania nákladov na správnu činnosť
(1) Náklady na správnu činnosť sa účtujú na príslušných účtoch účtovej triedy 5 - Náklady, pričom obsahové vymedzenie nákladov je závislé od obsahového vymedzenia nákladov schváleného v rozpočte11).
(2) Náklady sa účtujú do obdobia, v ktorom boli vynaložené.
(3) Ku dňu, ku ktorému sa zostavuje účtovná závierka, sa nevyfakturované dodávky účtujú podľa osobitného predpisu12).
(4) Obstaranie materiálu a hnuteľných vecí s dobou použiteľnosti najviac jeden rok sa účtuje na ťarchu účtovej triedy 5 - Náklady. Ak materiál a hnuteľné veci je potrebné skladovať, skladovaný materiál a hnuteľné veci sa evidujú podľa vnútorných predpisov účtovnej jednotky.
(5) Príjmy a vznik pohľadávky zo správnej činnosti sa účtujú so súvzťažným zápisom v prospech účtu 416 - Fond privatizácie.
Podrobnosti o postupoch účtovania majetku štátu a prevod majetkových účastí štátu určených na privatizáciu a o privatizácii majetku
(1) Majetok určený na privatizáciu, ktorý prechádza na fond podľa osobitného predpisu13) sa účtuje na ťarchu účtu 064 - Majetok fondu so súvzťažným zápisom v prospech účtu 416 - Fond privatizácie.
(2) Majetok na účte 064 - Majetok fondu sa účtuje v ocenení podľa účtovnej závierky privatizovanej účtovnej jednotky, pričom sa suma majetku zistí ako rozdiel majetku a záväzkov.
(3) Predaj privatizovaného majetku sa účtuje na ťarchu účtu 315 - Pohľadávky z privatizácie so súvzťažným zápisom v prospech účtu 064 -Majetok fondu. Rozdiel medzi predajnou cenou a hodnotou privatizovaného majetku v účtovníctve sa účtuje na ťarchu alebo v prospech účtu 416 - Fond privatizácie.
(4) Pri založení akciovej spoločnosti alebo inej obchodnej spoločnosti sa účtuje dočasná majetková účasť na ťarchu účtu 257 - Ostatné realizovateľné cenné papiere so súvzťažným zápisom v prospech účtu 064 - Majetok fondu. Trvalá majetková účasť14) sa účtuje na ťarchu príslušného účtu účtovej skupiny 06 - Dlhodobý finančný majetok so súvzťažným zápisom v prospech účtu 064 - Majetok fondu.
(5) Pri predaji cenných papierov a podielov sa účtuje v prospech príslušného účtu účtovej skupiny 06 - Dlhodobý finančný majetok alebo účtu 257 - Ostatné realizovateľné cenné papiere so súvzťažným zápisom na ťarchu účtu 315 - Pohľadávky z privatizácie. Rozdiel medzi hodnotou cenných papierov a podielov v účtovníctve a predajnou cenou cenných papierov a podielov sa účtuje v prospech alebo na ťarchu účtu 416-Fond privatizácie.
(6) Použitie majetku fondu podľa osobitného predpisu15) sa účtuje na ťarchu účtu 416 - Fond privatizácie so súvzťažným zápisom v prospech účtu 064 - Majetok privatizácie.
(7) O majetku nadobudnutom v dôsledku odstúpenia od zmluvy16) sa účtuje na ťarchu účtu 064 - Majetok fondu so súvzťažným zápisom v prospech účtu 416 - Fond privatizácie. Rozdiel medzi hodnotou privatizovaného majetku v čase účinnosti zmluvy o predaji podniku alebo jeho časti a hodnotou majetku v čase jeho prevzatia17) sa účtuje na ťarchu účtu 315 - Pohľadávky z privatizácie so súvzťažným zápisom v prospech účtu 416 - Fond privatizácie.
(8) Majetok, ktorý sa po odstúpení od zmluvy prenajíma na základe zmluvy o nájme,18) sa účtuje v ocenení podľa súpisu, ktorý je súčasťou zápisnice o odovzdaní majetku podľa osobitného predpisu19) na ťarchu účtu 068 - Prenajatý majetok fondu so súvzťažným zápisom v prospech účtu 064 - Majetok fondu. Záväzky fondu, ktoré neboli predmetom zmluvy o nájme18) sa účtujú v prospech účtu 479 - Ostatné dlhodobé záväzky alebo 379 - Ostatné krátkodobé záväzky.
(9) Ocenenie majetku a záväzkov20) sa uvádza len v poznámkach k účtovnej závierke.
(10) Tvorba a rozpúšťanie opravných položiek21) sa uvádzajú len v poznámkach k účtovnej závierke.
(11) Na členenie cenných papierov, podielov a zmeniek sa primerane použije osobitný predpis22).
(1) Tvorba rezerv zo správnej činnosti fondu sa účtuje na ťarchu nákladov a ich použitie a zrušenie sa účtuje na ťarchu nákladov so znamienkom mínus.
(2) Rezervy zo správnej činnosti sa vytvárajú najmä na
b) nevyčerpané dovolenky, vrátane sociálneho zabezpečenia,
c) nevyfakturované dodávky a služby.
(3) Tvorba, použitie a zrušenie rezerv z hlavnej činnosti sa uvádzajú v poznámkach k účtovnej závierke.
(4) Na účtovanie rezerv zo správnej činnosti sa primerane použijú ustanovenia o rezervách podľa osobitného predpisu23).
(1) Na účtoch pohľadávok a záväzkov zo správnej činnosti sa účtujú kurzové rozdiely vznikajúce v účtovníctve ku dňu uskutočnenia účtovného prípadu z dôvodu inkasa pohľadávok a platby záväzkov so súvzťažným zápisom na ťarchu účtu 563 - Kurzové straty alebo v prospech účtu 416 - Fond privatizácie.
(2) Ku dňu, ku ktorému sa zostavuje účtovná závierka, kurzový rozdiel z ocenenia majetku a záväzkov uvedených v § 4 ods. 6 zákona zo správnej činnosti sa účtuje na ťarchu účtu 563 -Kurzové straty alebo v prospech účtu 416 -Fond privatizácie.
(3) Na účtoch pohľadávok, záväzkov, dlhodobého finančného majetku a krátkodobého finančného majetku z privatizácie sa účtujú kurzové rozdiely vznikajúce v účtovníctve ku dňu uskutočnenia účtovného prípadu z dôvodu inkasa pohľadávky, platby záväzkov a predaja dlhodobého finančného majetku a krátkodobého finančného majetku so súvzťažným zápisom na účet 416 - Fond privatizácie.
(4) Ku dňu, ku ktorému sa zostavuje účtovná závierka, sa kurzový rozdiel z ocenenia majetku a záväzkov uvedených v § 4 ods. 6 zákona z privatizácie uvádzajú len v poznámkach k účtovnej závierke.
(1) Na obsahové vymedzenie účtovej triedy 2
- Finančné účty sa vzťahuje obsahové vymedzenie rovnakej účtovej triedy podľa osobitného predpisu10), pričom účtovná jednotka, ktorou je fond, používa aj účet 222 - Bankový účet na prostriedky z privatizácie, na ktorom sa účtuje stav a pohyb peňažných prostriedkov z privatizácie podľa osobitného predpisu1).
(2) Na účte 221 - Bankové účty sa účtuje stav a pohyb peňažných prostriedkov určených na správnu činnosť.
(1) Na obsahové vymedzenie účtovej triedy 3
- Zúčtovacie vzťahy sa primerane vzťahuje obsahové vymedzenie rovnakej účtovej triedy podľa osobitného predpisu10).
(2) Na účte 315 - Pohľadávky z privatizácie sa účtuje pohľadávka z predaja privatizovaného majetku so súvzťažným zápisom v prospech účtu 064 - Majetok fondu. Na ťarchu tohto účtu sa účtuje vznik pohľadávky z predaja cenných papierov a podielov so súvzťažným zápisom v prospech účtovej skupiny 06 - Dlhodobý finančný majetok alebo účtu 257 - Ostatné realizovateľné cenné papiere.
(3) V účtovnej jednotke, ktorou je fond, sa neúčtuje na účtoch účtovej skupiny 38 - Časové rozlíšenie nákladov a výnosov.
(1) Na obsahové vymedzenie účtovej triedy 4 - Kapitálové účty a dlhodobé záväzky sa primerane vzťahuje obsahové vymedzenie rovnakej účtovej triedy podľa osobitného predpisu10).
(2) Účtovú skupinu 41 - Základné imanie a kapitálové fondy tvorí
b) fond privatizácie,
c) fond prostriedkov osobitného účtu.
(3) V prospech účtu 411 - Základné imanie sa účtuje tvorba Základného imania, ktoré je tvorené vo výške obstarávacej ceny dlhodobého nehmotného a dlhodobého hmotného majetku určeného na správnu činnosť fondu so súvzťažným zápisom na ťarchu účtu 416 - Fond privatizácie. Na ťarchu účtu 411 - Základné imanie sa účtujú oprávky k dlhodobému nehmotnému majetku a k dlhodobému hmotnému majetku a zostatková cena vyradeného dlhodobého nehmotného majetku a dlhodobého hmotného majetku používaného v správnej činnosti.
(4) Na účte 416 - Fond privatizácie sa účtuje tvorba a použitie zdrojov z majetku fondu podľa osobitného predpisu24). V prospech účtu 416 -Fond privatizácie sa zo správnej činnosti účtujú napríklad prijaté bankové úroky, prijaté tržby z predaja majetku. Na ťarchu účtu 416 - Fond privatizácie sa účtuje obstaranie dlhodobého nehmotného majetku a dlhodobého hmotného majetku určeného na správnu činnosť.
(5) Na účte 417 - Fond prostriedkov osobitného účtu sa účtujú prostriedky sústredené na osobitnom účte podľa osobitného predpisu25).
(6) Na účte 472 - Záväzky so sociálneho fondu sa účtuje tvorba a použitie sociálneho fondu. Prídel do sociálneho fondu sa účtuje v prospech účtu 472 - Záväzky so sociálneho fondu so súvzťažným zápisom na ťarchu účtu 527 -Zákonné sociálne náklady.
(7) V účtovnej jednotke, ktorou je fond, sa neúčtuje na účtoch účtovej skupiny 42 - Fondy tvorené zo zisku a prevedené výsledky hospodárenia, účtovej skupiny 43 - Výsledok hospodárenia, účtovej skupiny 48 - Odložený daňový záväzok a odložená daňová pohľadávka, účtovej skupiny 49 - Fyzická osoba - podnikateľ.
Na obsahové vymedzenie účtovej triedy 5 -Náklady sa primerane vzťahuje obsahové vymedzenie rovnakej účtovej triedy podľa osobitného predpisu10).
(1) Pri prechode z účtovania podľa doterajšieho predpisu na účtovanie podľa tohto opatrenia sa vykonajú tieto účtovné operácie:
a) zostatok účtu 063 - Ostatné investičné cenné papiere sa účtuje podľa § 11 na účty účtovej skupiny 06 - Dlhodobý finančný majetok a účet 257 - Ostatné realizovateľné cenné papiere,
b) zostatok účtu 065 - sa účtuje na ťarchu účtu 068 - Prenajatý majetok fondu,
c) zostatok analytického účtu 315 - Ostatné pohľadávky určeného na účtovanie správnej činnosti sa účtuje na účet 316 - Pohľadávky zo správnej činnosti,
d) zostatok účtu 028 - Drobný hmotný investičný majetok sa účtuje súvzťažným zápisom na ťarchu účtu 088 - Oprávky k drobnému hmotnému investičnému majetku.
(2) K majetku účtovnej jednotky, ku ktorému sa podľa doterajších predpisov neúčtovali oprávky, sa tieto oprávky dotvoria aj za dobu od nadobudnutia majetku v súlade s § 28 zákona. Vypočítaná suma oprávok sa účtuje na príslušný účet účtovej skupiny 07 - Oprávky k dlhodobému nehmotnému majetku alebo 08 - Oprávky k dlhodobému hmotnému majetku so súvzťažným zápisom na ťarchu účtu 411 - Základné imanie.
(3) Opravné položky vytvorené podľa doterajšieho predpisu sa znížia alebo rozpustia, ak zanikne riziko, na ktoré boli vytvorené, opačným účtovným zápisom ako ich tvorba.
V roku 2009 sa peňažné prostriedky v slovenských korunách v hotovosti účtujú na účte 211 – Pokladnica po prepočítaní slovenských korún na eurá konverzným kurzom a zaokrúhlení na najbližší eurocent26).
Zrušuje sa opatrenie Ministerstva financií Slovenskej republiky z 28. novembra 1994 č. 65/553/1994, ktorým sa menia dopĺňa účtová osnova a postupy účtovania pre podnikateľov pre účely Fondu národného majetku Slovenskej republiky (oznámenie č. 348/1994 Z. z.) v znení opatrenia č. 65/508/1995 (oznámenie č. 275/1995 Z. z.).
Príloha k opatreniu č. 14875/2003-92
RÁMCOVÁ ÚČTOVÁ OSNOVA PRE FOND
061 – Cenné papiere a podiely minimálne s 51 % účasťou
062 – Cenné papiere a podiely s viac ako 20 % účasťou a menej ako 51 % účasťou
064 – Majetok fondu
068 – Prenajatý majetok fondu
071 – Oprávky k softvéru
222 – Bankový účet na prostriedky z privatizácie
315 – Pohľadávky z privatizácie
316 – Ostatné pohľadávky zo správnej činnosti
33 – Zúčtovanie so zamestnancami a orgánmi sociálneho zabezpečenia a zdravotného poistenia
336 – Zúčtovanie s orgánmi sociálneho zabezpečenia a zdravotného poistenia
41 – Základné imanie a fondy
416 – Fond privatizácie
417 – Fond osobitných prostriedkov
474 – Záväzky z prenájmu
523 – Odmeny členom orgánov spoločnosti
524 – Zákonné sociálne zabezpečenie
525 – Ostatné sociálne zabezpečenie
54 – Iné náklady na správnu činnosť
548 – Ostatné náklady na správnu činnosť
2) § 28 ods. 3 zákona Národnej rady Slovenskej republiky č.162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon).
3) § 28 ods. 3 písm. d) zákona č. 92/1991 Zb. v znení neskorších predpisov.
4) § 13 ods. 2 opatrenia Ministerstva financií Slovenskej republiky zo dňa 16. decembra 2002 č. 23054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva (oznámenia č. 740/2002 Z. z.).
5) § 13 ods. 4 opatrenia zo dňa 16. decembra 2002 č. 23054/2002-92 (oznámenie č.740/2002 Z. z.).
6) § 13 ods. 3 opatrenia zo dňa 16. decembra 2002 č. 23054/2002-92 (oznámenie č. 740/2002 Z. z.).
7) § 13 ods. 6 opatrenia zo 16. decembra 2002 č. 23054/2002-92 (oznámenie č. 740/2002 Z. z.).
8) § 20 ods. 8 opatrenia zo dňa 16. decembra 2002 č. 23054/2002-92 (oznámenie č. 740/2002 Z. z.).
9) § 21 ods. 4 opatrenia zo dňa 16. decembra 2002 č. 23054/2002-92 (oznámenie č. 740/2002 Z. z.).
10) Opatrenie zo dňa 16. decembra 2002 č. 23054/2002-92 (oznámenie č. 740/2002 Z. z.).
11) § 28 ods. 3 písm. d) zákona č. 92/1991 Zb. v znení neskorších predpisov.
12) § 50 opatrenia zo dňa 16. decembra 2002 č. 23054/2002-92 (oznámenie č. 740/2002 Z. z.).
13) § 11 zákona č. 92/1991 Zb. v znení neskorších predpisov.
14) Napríklad § 10 ods. 4 zákona č. 92/1991 Zb. v znení neskorších predpisov.
15) § 12 ods. 2 písm. d), e, f), g) zákona č. 92/1991 Zb. v znení neskorších predpisov.
16) § 14 ods. 1 písm. c) zákona č. 92/1991 Zb. v znení neskorších predpisov.
17) § 19a ods. 7 zákona č. 92/1991 Zb. v znení zákona č. 190/1995 Z. z.
18) § 269 Obchodného zákonníka.
19) § 19a ods. 5 zákona č. 92/1991 Zb. v znení zákona č. 190/1995 Z. z.
20) § 27 zákona č. 431/2002 Z. z. o účtovníctve.
21) § 18 opatrenia zo 16. decembra 2002 č. 23054/2002, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva (oznámenie č. 740/2002 Z. z.).
22) § 14 až 16 opatrenia zo 16. decembra 2002 č. 23054/2002 (oznámenie č. 740/2002 Z. z.).
23) § 19 opatrenia zo dňa 16. decembra 2002 č. 23054/2002 (oznámenie č. 740/2002 Z. z.).
24) § 28 zákona č. 92/1991 Zb. v znení neskorších predpisov.
25) § 28 ods. 2 zákona č. 92/1991 Zb. v znení neskorších predpisov.
26) § 20 ods. 1 vyhlášky Ministerstva financií Slovenskej republiky č. 75/2008 Z. z., ktorou sa ustanovujú pravidlá vykazovania, prepočtu a zaokrúhľovania peňažných súm v súvislosti s prechodom na menu euro na účely účtovníctva, daní a colné účely.
27) Vyhláška Ministerstva práce, sociálnych vecí a rodiny Slovenskej republiky č. 251/2008 Z. z., ktorou sa ustanovujú ďalšie podrobné pravidlá pre duálne zobrazovanie a pre prepočty a zaokrúhľovanie cien, jednotkových cien, platieb a iných hodnôt pri prechode zo slovenskej meny na menu euro pre oblasť miezd, platov a ostatného odmeňovania za prácu, oblasť cestovných náhrad, oblasť služieb zamestnanosti, oblasť sociálneho poistenia a starobného dôchodkového sporenia, sociálnych dávok sociálnej pomoci, pomoci v hmotnej núdzi a inej sociálnej podpory a pre oblasť sociálnych služieb.